‘ওঁদের উচিত তৃণমূলের কলার ধরা’, যোগ্যদের পাশে দাঁড়িয়ে মন্তব্য সুকান্তর

কলকাতা: অবশেষে ‘দাগি অযোগ্য’দের’ (SSC Tainted Candidates ) তালিকা প্রকাশ করল স্কুল সার্ভিস কমিশন (এসএসসি)। সেই তালিকায় নাম রয়েছে ১৮০৪ জনের। নামের পাশে রয়েছে শুধু রোল নম্বর। তবে সেই চিহ্নিত অযোগ্যরা কোন স্কুলে, তাদের ঠিকানা কোনও কিছুই ওই তালিকায় তুলে ধরেনি এসএসসি। এসএসসির দেওয়া অযোগ্য তালিকা সম্পর্কে মুখ খুললেন সুকান্ত মজুমদার (Sukanta Majumder)। প্রার্থীদের সম্পর্কে আর কোনও বিস্তারিত তথ্য না-থাকায় তালিকার বিশ্বাসযোগ্যতা নিয়ে প্রশ্ন তুললেন কেন্দ্রীয় শিক্ষা প্রতিমন্ত্রী। তাঁর দাবি, আদৌ তাঁরা প্রার্থী কি না, কোথাও চাকরি করছিলেন কি না, তা স্পষ্ট নয় তালিকায়।

তালিকার প্রসঙ্গে সুকান্ত বলেন, ‘‘গোটা দিন নাটকের পর ১৮০৪ জনের তালিকা প্রকাশ করা হল। তবে এর আগে একটা তালিকা দিয়ে কিছু ক্ষণের মধ্যে সেটা সরিয়ে দেওয়া হল। কেন এমন করা হল, তা আমরা বুঝতে পারছি না। সুপ্রিম কোর্টের নির্দেশে প্রায় ২৬ হাজার শিক্ষক-শিক্ষিকার চাকরি বাতিল হয়েছে। তাদের মধ্যে কারা যোগ্য আর কারা অযোগ্য সেই নিয়ে প্রশ্ন উঠেছিল। এদিন এসএসসি দাগি অযোগ্য’দের যে তালিকা প্রকাশ করেছে তাতে ১৮০৪ জনের নাম রয়েছে। সুকান্ত প্রশ্ন তুলেছেন, ২৬ হাজার বাতিল চাকরিহারাদের মধ্যে যদি দু’হাজার দাগি অযোগ্য হয়, তা হলে কেন এত দিন এসএসসি এই তালিকা প্রকাশ করেনি। এদের জন্য বাকি ২৪ হাজারকে যোগ্যতার প্রমাণ দিতে আবার পরীক্ষায় বসতে হচ্ছে। তার মানে কমিশনের কাছে আগেই এই তালিকা ছিল। তবে কেন হাইকোর্ট এবং সুপ্রিম কোর্টে শুনানির সময় এই তালিকা প্রকাশ করা হয়নি? এত কম সংখ্যক ‘অযোগ্য’ প্রার্থী কী করে হয়? এটা বিশ্বাসযোগ্য নয়।তাঁদের পাশে দাঁড়িয়ে সুকান্ত দাবি, ‘‘আমার মনে হয় ওঁদের উচিত তৃণমূলের কলার ধরা।’’

আরও পড়ুন: সুপ্রিম নির্দেশ মেনেই ‘দাগি অযোগ্য’দের অ্যাডমিট কার্ড বাতিল করল কমিশন

অন্য খবর দেখুন